b'\n_START_ARTICLE_\nT\xc5\xa1aadi j\xc3\xa4rv\n_START_PARAGRAPH_\nT\xc5\xa1aadi j\xc3\xa4rv on j\xc3\xa4rv Aafrikas Sahelis. Asub T\xc5\xa1aadi, Kameruni, Nigeri ja Nigeeria piiril._NEWLINE_J\xc3\xa4rve keskmine s\xc3\xbcgavus on 1,5 m. Veetase on viimaste aastak\xc3\xbcmnete jooksul alanenud ja on oht, et j\xc3\xa4rv kuivab l\xc3\xa4hitulevikus t\xc3\xa4ielikult. Aastal 1960 oli j\xc3\xa4rve pindala \xc3\xbcle 26 000 km\xc2\xb2, 2000. aastaks oli see aga juba alla 1500 km\xc2\xb2._NEWLINE_J\xc3\xa4rve pindala ja s\xc3\xbcgavus s\xc3\xb5ltuvad sissevoolust ja sademetega lisanduva vee hulgast. J\xc3\xa4rv paikneb v\xc3\xa4ga tasases n\xc3\xb5os, kus isegi veetaseme v\xc3\xa4hene t\xc3\xb5us t\xc3\xa4hendab j\xc3\xa4rve pindala m\xc3\xa4rgatavat suurenemist. Ka asub j\xc3\xa4rv piirkonnas, mida v\xc3\xb5ivad tabada pikemaajalised p\xc3\xb5uaperioodid._NEWLINE_Suurim T\xc5\xa1aadi j\xc3\xa4rve suubuv j\xc3\xb5gi on Chari. J\xc3\xa4rve suubub ka Ngadda j\xc3\xb5gi.'